Փակ Բոմ

**Փակ Բոմ** (, , առավել հայտնի է որպես **Բոմ**), հարավկորեացի երգչուհի։ 2NE1 գըրլ խմբի անդամ է (2024 թվականին խումբը վերսկսել է իր գործունեությունը  YG Entertainment-ի հետ)։

Բոմի երաժշտական ​​կարիերան սկսվել է 2006 թվականին, մասնակցելով լեյբլի գործընկերների Big Bang-ի Լեքսիի և Masta Wu-ի երգերի ձայնագրմանը: Նա դեբյուտ է կատարել 2NE1-ի կազմում 2009 թվականին։ Բացի խմբում իր գործունեությանը, նա թողարկել է նաև «You and I» և «Don’t Cry» սինգլները։

## Վաղ կյանք և կրթություն
Փակ Բոմը ծնվել է 1984 թվականի մարտի 24-ին Հարավային Կորեայի Սեուլ քաղաքում։  Նրա ավագ քույրը` Փակ Գո Ինը թավջութակահարուհի է։ Վեցերորդ դասարանում Բոմը մեկնել է ԱՄՆ ուսում ստանալու նպատակով։ Նա ավարտել է Գուլդի ակադեմիան Բեթելում և ավելի ուշ հաճախել է Լեսլիի համալսարան՝ հոգեբանություն սովորելու։ Որպես ուսանող Բոմը սկսել է հետաքրքրվել երաժշտությամբ Մրայա Քերիի շնորհիվ, որին նա հետագայում նկարագրել է որպես իր ամենամեծ երաժշտական ​​ազդեցություններից մեկը։ Սակայն ծնողները նրան թույլ չեն տվել կարիերա սկսել։ Ուստի նա ընդունվել է Բերքլիի երաժշտական ​​քոլեջ առանց նրանց համաձայնության։

Վերադառնալով Կորեա՝ Բոմն անմիջապես որոշել է միանալ YG Entertainment-ին, բայց միայն երեք տարի փորձերից հետո դարձել է ուսուցանվող։ 2006 թվականին նա մասնակցել է Big Bang-ի վաղ սինգլներից երկուսին` «We Belong Together» և «Forever With You»:

## Կարիերա
մինի|Բոմը 2012 թվականի ապրիլին

### 2009−2014 թվականներ. Դեբյուտը 2NE1-ում և սոլո գործունեություն

2009 թվականին Բոմը հանդես է եկել 2NE1-ում CL-ի, Սանդարա Փաքի և Կոն Մին Ջիի հետ միասին՝ ստանձնելով գլխավոր վոկալիստի պաշտոնը։ Խումբը ձայնագրել է «Lollipop» սինգլը մինչ այդ տարվա մարտին իրենց պաշտոնական դեբյուտը (նրանք առաջին սինգլը՝ «Fire», դեբյուտեցին մայիսին)։ Խումբը հաջողություն է ունեցել «I Don’t Care» երգով և դեբյուտային 2NE1 մինի ալբոմով։ «I Don’t Care»-ն արժանացել է *[[Mnet Asian Music Awards]]* մրցանակաբաշխության «Տարվա երգ» մրցանակին, ինչը 2NE1-ին դարձնում է առաջին խումբը, որն իր դեբյուտային տարում դեսան է շահել: 2009 թվականի օգոստոսին, երբ խումբը ժամանակավորապես դադարեցրել է համատեղ աշխատանքը, Բոմը թողարկել է իր առաջին սինգլը՝ «You and I»։ Երգը նաև արժանացել է «Լավագույն թվային սինգլ» 2010 թվականին *Mnet Asian Music Awards*-ում։ 2011 թվականի ապրիլին նա թողարկել է իր երկրորդ սինգլը՝ «Don't Cry», որը նույնպես հաջողություն է ունեցել։ Նույն թվականին նա մասնակցել է սաբ յունիթի GD & TOP երգի, ինչպես նաև G-Dragon-ի սոլո երգի ձայնագրմանը։

2013 թվականին ստեղծվել է Բոմ և Լի Հաիի սաբ յունիթը, որը հայտնի է նաև որպես BOM&HI։ Նույն թվականի դեկտեմբերի 17-ին նրանք թողարկել են «All I Want for Christmas Is You» սինգլի քավեր տարբերակը։ Նրանք նաև նկարահանվել են G-Dragon-ի «Black» սինգլի ճապոնական տարբերակում։ 2014 թվականին նա դարձել է «Հարևաններ» շոուի մասնակիցը, բայց շուտով նա լքել է շոուն դեղերի տեղափոխման հետ կապված սկանդալի պատճառով։

### 2015−2017 թվականներ. 2NE1 խմբի լուծարում և YG Entertainment-ից հեռացում
Թմրամիջոցների ապօրինի շրջանառության սկանդալի հանրությանը հայտնի դառնալուց հետո, Բոմը ստիպված է եղել ընդմիջել իր կարիերայից, ինչի արդյունքում 2NE1-ը մինչև 2014 թվականի վերջը հանդես են եկել երեքով: 2015 թվականի դեկտեմբերին 2NE1-ը վերջին անգամ հանդես եկավ քառյակով *Mnet Asian Music Awards*-ում։ Ողջ 2016 թվականի ընթացքում խմբի վերադարձի մասին շատ խոսակցություններ կային, սակայն Մինջիի հեռանալուց հետո խմբի գործառնական կարգավիճակը կրկին անհասկանալի դարձավ։ 2016 թվականի նոյեմբերի 25-ին YG Entertainment-ը հրապարակել է պաշտոնական հայտարարություն, որը հաստատում էր 2NE1-ի լուծարումը ստեղծումից յոթ տարի անց։ 2017 թվականի հունվարի 21-ին խումբը թողարկել է իր հրաժեշտի «Goodbye» սինգլը։

2017 թվականի ապրիլին լուրեր տարածվեցին, որ Բոմը վերադառնում է բեմ THE BLACK LABEL լեյբլի ներքո, որը YG-ի ենթաձեռնարկությունն է: Սակայն մայիսի 1-ին YG Entertainment-ը հերքել է այս տեղեկությունը։

### 2019 թվական. Վերադարձ կորեական բեմ և նոր գործակալություն
2018 թվականին հաղորդվել է, որ Բոմը պայմանագիր է կնքել D Nation Entertainment-ի հետ, որը գլխավորում է նրա երկարամյա ընկեր Սքոթի Քիմը։ 2019 թվականի փետրվարի 15-ին տեղեկություն է հայտնվել, որ Փակ Բոմը պատրաստվում է վերադառնալ սոլո երաժշտական բեմ։ Մարտի 5-ին նրա անհատական ​​ալբոմը նախապես պատվիրելու համար բացվել է կայք, նախնական պատվերների փակվելուց հետո դրանց թիվը կազմել է 4534 օրինակ։ Դա նրան դարձրել է 2019 թվականի վաճառքի առաջատար սոլո կատարողը (հունվար-մարտ)։ Մարտի 13-ին թողարկվել է «Spring» ալբոմը։ Ալբոմի վերնագրային երգը՝ «Spring»-ը, ձայնագրվել է Փաք Սանդարայի մասնակցությամբ։

Ապրիլի 23-ին Բոմը հայտարարել է, որ պլանավորում է այդ տարի պլանավորում է թողարկել երեք ալբոմ։ Մայիսի 2-ին կայացել է *«BLUE ROSE*» ռեփաք ալբոմի թողարկումը։ «4:44» վերնագրային սինգլին մասնակցել են Հվիինը և Mamamoo-ը։

2019 թվականի հուլիսի 1-ին կայացել է Փակ Բոմի «I Do, I Do» առաջին սաունդթրեքի թողարկումը Perfume դորամայի համար։

Փակ Բոմը մասնակցել է Mnet հեռուստաալիքի Queendom շոուին, որը սկսել է հեռարձակվել 2019 թվականի օգոստոսի 29-ին: Որպես այս շոուի մի մաս, Բոմը ռեփեր Cheetah հետ միասին կատարել է G)I-DLE խմբի, որոնք երգչուհու մրցակիցներն էին Queendom շոուում «Hann (Alone)» երգի քավեր տարբերակը, Թեյանգի «Eyes, Nose, Lips» երգի քավերը, իսկ Փակ Բոմը թողարկել է նաև Wanna Go Back» սինգլը։

2019 թվականի հոկտեմբերի 29-ին կայացել է  MC Mong-ի ութերորդ «CHANNEL8» ալբոմի թողարկումը, ներառյալ «Chanel» երգը, որը ձայնագրվել է Փակ Բոմ-ի հետ:

Դեկտեմբերի 10-ին կայացել է Փակ Բոմի և Փակ Սանդարայի «First Snow» սինգլի թողարկումը։

### 2024. 2Ne1 խմբային գործունեության վերսկսում
2024 թվականի կեսերին պաշտոնական հայտարարություն է արվել այն մասին, որ խումբը շրջագայությամբ հանդես կգա որպես ամբողջական խումբ YG Entertainment-ի տակ։ Խմբի ղեկավար CL-ն ակնարկել է խմբից երգերի հնարավոր թողարկման մասին։

## Ամֆետամինի վաճառքի սկանդալ
2010 թվականի հոկտեմբերի 18-ին ԱՄՆ-ից Փաք Բոմը Adderall է ուղարկել Կորեա (Ադդերոլը դեղագործական պատրաստուկ է, որը պարունակում է ամֆետամին ասպարտատ (25%), ամֆետամին սուլֆատ (25%), դեքստրոամֆետամին սախարոզա (25%), դեքստրոամֆետամին սուլֆատ (25%): Օգտագործվում է Ուշադրության պակասի և հիպերակտիվության համախտանիշի (ՈւՊՀՀ) և նարկոլեպսիայի բուժման համար: Օդանավակայանում մաքսային ստուգումից հետո ծանրոցը հսկողության տակ է եղել, իսկ ավելի ուշ փաթեթը հասցվել է Փակ Բոմի տատիկի տուն։ Ամֆետամինի ներմուծումը (այս դեպքում՝ Adderall, որը պարունակում է ամֆետամին, դա մաքուր տեսքով ամֆետամինը ՉԷ) արգելված է Հարավային Կորեայի: տարածք ագելված է, Փակ Բոմի դեմ մեղադրանքներ չեն առաջադրվել, քանի որ նա դեղատոմս ուներ: Սակայն միջադեպը անմիջապես չլուսաբանվեց, այլ ի հայտ եկավ 2014 թվականին: Միևնույն ժամանակ, YG Entertainment-ի ներկայացուցիչները հանդես են եկել պաշտոնական հայտարարությամբ, որում նշվում է, որ Փակ Բոմն ունի ԱՄՆ-ում թողարկված դեղերի պաշտոնական դեղատոմս, աղջիկը չգիտեր նման փաթեթը Կորեա ուղարկելու անօրինականության մասին։ Երեք տարի անց այս սկանդալի վրա հանրության ուշադրությունը կենտրոնացնելը հասարակության բացասական արձագանքն առաջացրեց. ի հայտ եկան վարկածներ, որ այս փաստի «ջրի երես դուրս գալը» փորձ է շեղել «Սևոլ» լաստանավի վթարի հետաքննությունից։

Սկանդալի պատճառով Փակ Բոմը ստիպված է եղել հեռանալ «Հարևաններ» հեռուստաշոուի նկարահանումներից 13-րդ դրվագից հետո։

### 2018 թվականի ինտերվյու
2018 թվականի ապրիլի 25-ին «PD Notebook» հեռուստաշոուն կրկին անդրադարձավ այս իրավիճակին, և հետագա կասկածները հայտնվեցին Բոմի իրական տարիքի վերաբերյալ, որը ակտիվորեն քննարկվում էր վերջին մի քանի տարիների ընթացքում: Բացառիկ հարցազրույցում կատարողուհին երկար ժամանակ հետո առաջին անգամ կիսվել է տեղեկություններով, որոնք նախկինում չէր բարձրաձայնել.

## Ոճ և ազդեցություն
Փակ Բոմի ոճային նախասիրություններն են փոփը և R&B, իր աշխատանքի վրա ազդած կատարողների թվում նա անվանում է Մրայա Քերիին և Բիյոնսեին։

## Սկավառակագրություն

### Սինգլներ

### Սինգլ ալբոմ

### Համագործակցություններ

## Մրցանակներ և անվանակարգեր

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի երգչուհիներ
Կատեգորիա:Կին
Կատեգորիա:Հարավկորեացի երգչուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի պարային երաժիշտներ
Կատեգորիա:Հարավկորեացի պարողներ
Կատեգորիա:Հարավկորեացի պարուհիներ
Կատեգորիա:Քեյ փոփ